Hematom

Podljev krvi ili hematom (haematoma), je nakupina krvi izvan krvnih sudova, nastaje zbog krvarenja (hemorrhagia), ili preciznije unutrašnjeg krvarenja. Ako se nalazi ispod kože onda se naziva modrica. Pojam se ne smije miješati sa pojmom hemangiom koja je abnormalno nakupljanje krvnih žila u koži i unutrašnjim organima. Najčešće se javlja nakon udarca u vidu modrica (potkožni hematom).

 Klinička slika 
Hematom—od αίμα, haima, krv + τωμα, t-oma—abnormalna pojava. 
Hematomi koji su vidljivi pod kožom nazivaju se modrica (ecchymosis), ali također mogu biti i u unutrašnjim organima. Primjeri su hematomi u jetri ili mozgu. Mogu se javiti između organa i u unutrašnjim tjelesnim šupljinama (abdomen, prsni koš). Često su osjetljivi na dodir zbog povećanog tlaka između tkiva. Često se javljaju formacije u obliku ciste unutar koje se krv koagulira i zaustavlja se krvarenje. Nakon izvjesnog vremena, obično nakon 7 dana dolazi do kolikvacije hematoma uz istovremenu upijanje stare krvi. Hematomi u rahlim tkivima se mogu pokretati obično pod uticajem gravitacije.

Ako se nalaze u zglobnim šupljinama mogu smanjiti pokretljivost zgloba i dovesti do otoka okolnih mehkih tkiva. Ako je krvarenje ograničeno na prostor koji je okružen čvrstim i neelastičnim strukturama (kosti, hrskavice i fascije) tlak može porasti do te mjere da ugrozi normalno tkivo. Subduralni i epiduralni hematomi pritišću mozak uzrokujući pomijeranje mozga, gubitak svijesti i hernijaciju velikog mozga u stražnju lubanjsku jamu. Compartment sindrom (sindrom odjelka) predstavlja ozbiljnu komplikaciju kraš povreda donjih ekstremiteta. Povišen tlak u odjeljku pritišće krvne sudove koji zbog toga kolabiraju, oticanje krvi je onemogućeno, nastaje ishemia tkiva i posljedični edem (otok) koji dalje povećava tlak u odjeljku. 
Ako dođe do infekcije nastaju inficirani hematomi koji se pretvaraju u apscese (lat.  abscessus).

 Klasifikacija 
 Vrste 
Glava
Subgalealni hematom – između galea aponeurotica i periosta
Cephalhematoma – između periosta i lobanje
Epidural hematoma – između lobanje i dura mater
Subdural hematoma – između dura mater i arahnoideje
Subarachnoid hematoma – između arahnoideje mater i pia mater (spacies subarachnoidalis )
Othematoma – između kože i hrskavice uha
Perihondralni hematom na uhu
Potkožni hematom (u narodu se naziva modrica)
Perianalni hematom (anus)
Subungual hematom (nokat)

 Stepeni 
Petechiae – mali hematomi do 3 mm u dijametru
Purpura  –modrica do 1 cm. u promjeru obično okrugla
Ecchymosis – hematom preko 3 cm

 Uzroci 
Čest uzrok su povrede tokom bavljenja sportskim aktivnostima, udarci u glavu ili prometne nesreće.Quadricept Contusion (Cork Thigh) , Sports Medicine Australia, pristupljeno 23. august 2008 Hematomi mogu nastati i spontano ako postoje poremećaji koagulacije. Ako pacijenti uzimaju kumarinske preparate pri tretmanu srčanih oboljenja, te radi sprečavanja tromboze mogu dobiti spontane hematome. Trombocitopenija, bez obzira na uzrok, može dovesti do pojave trombocitopenične purpure. 
Operativni zahvati mogu biti komplicirani krvarenjem i nastankom hematoma, ako krv ne ističe iz tijela. Minuciozna hirurška tehnika je uslov za izbjegavanje ovih komplikacija.

 Terapija 
Manji hematomi ne zahtijevaju hirurški tretman. U slučajevima potkožne modrice heparinske masti mogu biti od pomoći. 
Hematomi unutar lobanje zahtijevaju hitnu dekompresiju i pražnjenje hematoma.

Hematomi unutar prsišta (haematothorax) se moraju isprazniti ako pomjeraju pluća i srce. Obično je dovoljno drenirati prsište i postaviti aktivnu podvodnu aspiracionu drenažu.

Hematomi unutar trbušne šupljine (haematoperitoneum) se isprazne ako postoji značajna hemodinamska nestabilnost pacijenta ili se na UZ pregledom pronađe velika količina krvi ili ako postoji sindrom abdominalnog kompartmenta.

Hematomi trbušnog zida i ekstremiteta se isprazne ako hematom ostane i ne može spontano da se resorbira. Kompartment sindrom je indikacija za operativni tretman gdje se fascija mišića moraju razrezati.

 Reference 


Kategorija:Hirurgija
Kategorija:Povrede